*Projekts*

LATVIJAS REPUBLIKAS MINISTRU KABINETS

2015.gada Rīkojums Nr.

Rīgā (prot.Nr. § )

**Par apropriācijas pārdali valsts nozīmes sporta infrastruktūras attīstības projektu īstenošanai**

1. Atbalstīt apropriācijas pārdali no Izglītības un zinātnes ministrijas 2015.gada budžeta apakšprogrammas 02.01.00 „Profesionālās izglītības programmu īstenošana” 800 000 *euro* apmērā uz Izglītības un zinātnes ministrijas budžeta apakšprogrammu 09.04.00 „Sporta būves”, lai nodrošinātu valsts līdzfinansējumu šādu valsts nozīmes sporta infrastruktūras attīstības projektu īstenošanai:

1.1. Olimpiskā centra Rīgā attīstībai (biedrībai „Latvijas Olimpiskā komiteja”) –   
500 000 *euro* apmērā;

1.2. Vidzemes Olimpiskā centra Valmierā attīstībai (Valmieras pilsētas pašvaldībai) –   
200 000 *euro* apmērā;

1.3. Olimpiskā centra „Ventspils” attīstībai (Ventspils pilsētas pašvaldībai) –   
100 000 *euro* apmērā.

2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

4. Izglītības un zinātnes ministrijai nodrošināt budžeta apakšprogrammā 02.01.00 „Profesionālās izglītības programmu īstenošana” plānoto pamatfunkciju īstenošanu valsts budžeta līdzekļu ietvaros, neveidojot maksājumu parādus.

5. Izglītības un zinātnes ministrija nodrošina, ka, piešķirot atbalstu sporta infrastruktūrai, tai skaitā, olimpisko centru attīstībai un sporta būvēm, tiek ievērotas komercdarbības atbalsta kontroles normas.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministre Mārīte Seile

Vizē:

Valsts sekretāre Līga Lejiņa

02.11.2015. 14:44

247

Izglītības un zinātnes ministrijas

valsts sekretāra vietnieks –

Sporta departamenta direktora vietnieks E.Severs

67047935, edgars.severs@izm.gov.lv